stanford-oval/wikipedia huggingface dataset:
ทฤษฎีบทบ็อลท์ซาโน-ไวเออร์ชตราส
บทพิสูจน์แบบอื่น

ทฤษฎีบทบ็อลท์ซาโน-ไวเออร์ชตราส์มีบทพิสูจน์อีกหลายแบบ ตัวอย่างด้านล่างใช้การแบ่งครึ่งช่วง  เราเริ่มต้นด้วยลำดับที่มีขอบเขต  (x_{n}) :
เพราะ  (x_{n})_{n\in \mathbb {N} } มีขอบเขต ลำดับนี้จึงมีขอบเขตล่าง  s และขอบเขตบน  S .
เราใช้  I_{1}=[s,S] เป็นช่วงแรกในการพิสูจน์
จากนั้นแบ่ง  I_{1} ออกเป็นสองช่วงย่อยที่มีขนาดเท่ากันที่กึ่งกลาง
เนื่องจากลำดับ  (x_{n})_{n\in \mathbb {N} } เป็นจำนวนสมาชิกเป็นอนันต์ จะต้องมี (อย่างน้อย) หนึ่งในสองช่วงย่อยที่มีสมาชิกเป็นอนันต์ เราให้ช่วงย่อยนี้เป็นช่วงที่สอง  I_{2}
จากนั้นเราก็แบ่ง  I_{2} อีกครั้งให้เป็นช่วงย่อยที่มีขนาดเท่ากันสองช่วง
เช่นกัน ในช่วงย่อยเหล่านี้จะมีช่วงย่อยอย่างน้อยหนึ่งอันที่มีสมาชิกของ  (x_{n})_{n\in \mathbb {N} } อยู่เป็นจำนวนอนันต์ เราให้ช่วงย่อยนี้เป็นช่วงย่อยที่สาม  I_{3}
เราดำเนินการตามขั้นตอนนี้ไปเรื่อย ๆ  จะได้ช่วงย่อยที่ซ้อนกันเป็นอนันต์ ( I_{1}\supset I_{2}\supset I_{3}\dotsb )
เนื่องจากเราลดความยาวของช่วงลงครึ่งหนึ่งในแต่ละขั้นตอน ลิมิตของความยาวช่วงจึงเป็นศูนย์ โดยทฤษฎีบทช่วงซ้อน ซึ่งกล่าวว่าว่าถ้า  (I_{n})_{n\in \mathbb {N} }=([a_{n},b_{n}])_{n\in \mathbb {N} } เป็นลำดับของช่วงปิดที่มีขอบเขต (โดยที่  a_{n}\leq b_{n}) แล้วอินเตอร์เซคชัน 




⋂

n
∈

N




I

n




{\textstyle \bigcap _{n\in \mathbb {N} }I_{n}}

 จะไม่เป็นเซตว่าง เราจะพิสูจน์ว่า 



x
∈

⋂

n
∈

N




I

n




{\textstyle x\in \bigcap _{n\in \mathbb {N} }I_{n}}

 เป็นจุดเกาะกลุ่มของ  (x_{n})
กำหนดย่านใกล้เคียง  U ของ  x ใด ๆ มา  เนื่องจากความยาวของช่วงลู่เข้าสู่เป็นศูนย์ จึงมีช่วง I_{N} ที่เป็นสับเซตแท้ของ  U  เนื่องจาก  I_{N} บรรจุสมาชิกของ  (x_{n}) เป็นจำนวนอนันต์จากการสร้าง และ  I_{N}\subseteq U, ดังนั้น  U บรรจุสมาชิกมากมายนับไม่ถ้วนของลำดับ  (x_{n})ทำให้ได้ว่า  x เป็นจุดเกาะกลุ่มของ  (x_{n}) ดังนั้นจึงมีลำดับย่อยของ  (x_{n}) ที่ลู่เข้า  x
ดูเพิ่ม

ปริภูมิกระชับเชิงลำดับ
ทฤษฎีบทไฮเนอ-บอเรล
ความบริบูรณ์ของจำนวนจริง
หลักการแปรผันของเอเคอลองด์
บรรณานุกรม

Bartle, Robert G.; Sherbert, Donald R. (2000). Introduction to Real Analysis (3rd ed.). New York: J. Wiley.
Fitzpatrick, Patrick M. (2006). Advanced Calculus (2nd ed.). Belmont, CA: Thomson Brooks/Cole. ISBN 0-534-37603-7.
Garling, D. J. H. (2013). A course in mathematical analysis. Volume 1, Foundations and elementary real analysis. Cambridge: Cambridge University Press. ISBN 978-1-107-31469-6. OCLC 842256400.
Pugh, C. C. (2015). Real mathematical analysis (2nd ed.). Springer. ISBN 978-3-319-17771-7. OCLC 915757451.
บีทวิน (กลุ่มดนตรีเกาหลีใต้)

| บีทวิน(비트윈) |
| --- | --- |
ที่เกิด: โซล เกาหลีใต้
แนวเพลง: •เคป็อป •แดนซ์ป็อป •ฮิปฮอป
ช่วงปี: พ.ศ. 2557 – ปัจจุบัน
ค่ายเพลง: Elen Entertainment

สมาชิก: ซอนฮยอก   ยองโจ

อดีตสมาชิก: ซังกยู   ฮยอนแท   ยุนฮู   ซองโฮ   จองฮา

เว็บไซต์: BEATWIN
บีทวิน (อังกฤษ:Beatwin;เกาหลี:비트윈) เป็นกลุ่มศิลปินชาวเกาหลีใต้ที่ก่อตั้งโดยElen Entertainment (เดิมชื่อ Heavenly Star Content) ในกรุงโซล เปิดตัวครั้งแรกเมื่อวันที่ 6 มกราคม 2014 ด้วยซิงเกิ้ล "She's My Girl" ปัจจุบันประกอบด้วยสมาชิก 2 คนคือ ซอนฮยอก และ ยองโจ.
ชื่อแฟนคลับของบีทวินคือ "Trophy"(โทรฟีร์) แปลว่า ระลึกถึงกันและกัน
สมาชิก > สมาชิกปัจจุบัน

ซอนฮยอก (Sunhyeok/선혁)
ยองโจ (Youngjo/영조)
สมาชิก > อดีตสมาชิก

ซังกยู (Sanggyu/상규)
ฮยอนแท (Hyeontae/현태)
ยุนฮู (Yoonhoo/윤후)
ซองโฮ (Seongho/성호)
จองฮา (Jungha/정하)
ผลงานเพลง > อีพี

| ชื่อ | รายละเอียดอัลบั้ม | อันดับสูงสุดบนชาร์ท> KOR  | ยอดขาย |
| --- | --- | --- | --- |
| Insatiable |  วางจำหน่าย : 29 สิงหาคม ค.ศ. 2015  สังกัด: อีเลนเอนเตอร์เทนเมนต์, โลนเอนเตอร์เทนเมนต์  รูปแบบ: ซีดี, ดาวน์โหลดดิจิทัล รายชื่อเพลง Attention  Stalker (스토커)  Beautiful Night  She’s My Girl (갖고싶니)  Illusion (일루션)  Stalker (스토커) inst.  | 12 |  KOR: 939+ |
| Come To Me |  วางจำหน่าย: 19 กรกฎาคม ค.ศ. 2016  สังกัด: อีเลนเอนเตอร์เทนเมนต์, วอร์เนอร์มิวสิคโคเรีย  รูปแบบ: ซีดี, ดาวน์โหลดดิจิทัล รายชื่อเพลง Your Girl (니 여자친구)  Broken  Boring (지겹다)  Attention Pt. 2  Your Girl (니 여자친구) inst.  Broken inst.  | 25 |  KOR: 701+ |
ปูดำ

| ปูดำ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ไฟลัมย่อย:: Crustacea
ชั้น:: Malacostraca
อันดับ:: Decapoda
อันดับฐาน:: Brachyura
วงศ์:: Portunidae
สกุล:: Scylla
สปีชีส์:: S.  olivacea
ชื่อทวินาม
Scylla olivacea (Herbst, 1796)

ปูดำ, ปูแดง, ปูทองแดง (ชื่อวิทยาศาสตร์: Scylla olivacea) เป็นปูในสกุลปูทะเล มีกระดองกลมรีเป็นรูปไข่ ในประเทศไทยเป็นปูที่พบได้มากที่สุดในสกุลปูทะเล ทำให้ในหลายครั้งปูดำถูกใช้เรียกครอบคลุมถึงปูทุกชนิดในสกุล
ลักษณะ

ลักษณะโดยทั่วไปเหมือนปูทะเล แตกต่างตรงที่ขอบระหว่างนัยน์ตาปูเขียวมีหนาม 4 อัน มีลักษณะมนปาน ฐานกว้างและชี้ออกด้านข้าง ส่วนด้านข้างนัยน์ตาแต่ละข้างมีหนามข้างละ 8-9 อัน หนามแหลมที่ปล้องกลางของกล้ามไม่ชัดเจนทั้งด้านในและด้านนอก ก้ามไม่มีจุดสี ครึ่งล่างของหน้าก้ามมีสีน้ำตาล น้ำตาลแดง หรือแดง ไม่มีลายร่างแหบนรยางค์
การกระจายพันธุ์

พบกระจายพันธุ์อยู่ตามแถบชายฝั่งเอเชียใต้ ปากีสถาน ญี่ปุ่น เอเชียตะวันออกเฉียงใต้ ไปจนถึงตอนเหนือของออสเตรเลีย โดยอาศัยอยู่ในโคลนตมตามป่าชายเลนหรือปากแม่น้ำที่น้ำท่วมถึง กินอาหารจำพวกสัตว์น้ำขนาดเล็ก ซากสัตว์ต่าง ๆ  สำหรับในประเทศไทยพบได้ทั้งฝั่งอ่าวไทยและฝั่งอันดามัน
↑  สำนักงานวิจัยและพัฒนาประมงชายฝั่ง. "การเพาะเลี้ยงปูทะเล" เกษตรปราดเปรื่อง (Smart farmer) สืบค้นเมื่อ 2023-07-27
ผู้สำเร็จราชการฮ่องกง

| ผู้สำเร็จราชการฮ่องกง |
| --- | --- |



ผู้แต่งตั้ง: พระมหากษัตริย์แห่งสหราชอาณาจักร
สถาปนา: 26 มิถุนายน 1843; 181 ปีก่อน (1843-06-26)
คนแรก: เซอร์เฮนรี พ็อตทิงเจอร์
คนสุดท้าย: คริส แพ็ตเทน
ยกเลิก: มิถุนายน 30, 1997; 27 ปีก่อน (1997-06-30)
ผู้สำเร็จราชการฮ่องกง เป็นตัวแทนของ British Crown ในฮ่องกงตั้งแต่ปี ค.ศ. 1843 ถึง ค.ศ. 1997 ในตำแหน่งนี้ ผู้สำเร็จราชการการเป็นประธานสภาบริหารและผู้บัญชาการทหารสูงสุดของกองกำลังอังกฤษโพ้นทะเลฮ่องกง บทบาทของผู้สำเร็จราชการกำหนดไว้ใน Hong Kong Letters Patent and Royal Instructions เมื่อสิ้นสุดการปกครองของอังกฤษและส่งมอบฮ่องกงให้จีนในปี ค.ศ. 1997 หน้าที่ฝ่ายพลเรือนส่วนใหญ่ตกเป็นของผู้บริหารสูงสุดของฮ่องกง และหน้าที่ทางทหารตกเป็นของผู้บัญชาการกองทหารรักษาการณ์ฮ่องกง
ผู้สำเร็จราชการ

อำนาจและหน้าที่ของผู้ว่าการกำหนดไว้ใน Hong Kong Letters Patent and Royal Instructions ในปี ค.ศ. 1843 ผู้สำเร็จราชการซึ่งได้รับการแต่งตั้งจากพระมหากษัตริย์อังกฤษ (ตามคำแนะนำของรัฐมนตรีต่างประเทศ) ทำหน้าที่ฝ่ายบริหารของรัฐบาลฮ่องกงจนถึงปีสุดท้ายของการปกครองของอังกฤษ
ผู้สำเร็จราชการฮ่องกงเป็นประธานคณะรัฐมนตรีอาณานิคม สภาบริหาร และยังเป็นประธานสภานิติบัญญัติฮ่องกงจนถึงปี ค.ศ. 1993 ผู้สำเร็จราชการได้แต่งตั้งสมาชิกสภานิติบัญญัติส่วนใหญ่ จนกระทั่งมีการเลือกตั้งสภานิติบัญญัติทางอ้อมครั้งแรกในปี ค.ศ. 1985 ในขั้นต้น ทั้งสองสภาถูกครอบงำโดยชาวอังกฤษที่อพยพเข้ามา แต่ค่อย ๆ หลีกทางให้กับชาวจีนฮ่องกงในท้องถิ่น ในอดีต ผู้สำเร็จราชการฮ่องกงเป็นนักการทูตมืออาชีพหรือเจ้าหน้าที่อาวุโสของอาณานิคม ยกเว้นผู้สำเร็จราชการคนสุดท้าย คริส แพตเท็น ซึ่งเป็นนักการเมืองอาชีพ ในเดือนธันวาคม ค.ศ. 1996 เงินเดือนของผู้สำเร็จราชการอยู่ที่ 3,036,000 ล้านเหรียญฮ่องกงต่อปี โดยไม่ต้องเสียภาษี
นอร์ทโอล์มสเต็ด

| นอร์ทโอล์มสเต็ด |
| --- | --- |
เมือง
โบสถ์คริสตจักร Unitarian Universalist
ที่ตั้งของ เทศมณฑลคูยาโฮกา ใน รัฐโอไฮโอ และที่ตั้งเมืองนอร์ทโอล์มสเต็ดในเทศมณฑลคูยาโฮกา ตามลำดับ
ที่ตั้งรัฐโอไฮโอ ในสหรัฐอเมริกา
พิกัด: 41°24′54″N 81°54′52″W﻿ / ﻿41.41500°N 81.91444°W﻿ / 41.41500; -81.91444
ประเทศ: สหรัฐอเมริกา
รัฐ: โอไฮโอ
เทศมณฑล: คูยาโฮกา
การปกครอง
 • นายกเทศมนตรี: Kevin Kennedy (D)
พื้นที่
 • ทั้งหมด: 11.67 ตร.ไมล์ (30.23 ตร.กม.)
 • พื้นดิน: 11.67 ตร.ไมล์ (30.23 ตร.กม.)
 • พื้นน้ำ: 0.00 ตร.ไมล์ (0.00 ตร.กม.)
ความสูง: 761 ฟุต (232 เมตร)
ประชากร (2010)
 • ทั้งหมด: 32,718 คน
 • ประมาณ (2019): 31,341 คน
 • ความหนาแน่น: 2,684.91 คน/ตร.ไมล์ (1,036.69 คน/ตร.กม.)
เขตเวลา: UTC-5 (Eastern (EST))
 • ฤดูร้อน  (เวลาออมแสง): UTC-4 (EDT)
รหัสไปรษณีย์: 44070
รหัสพื้นที่: 440 216
เว็บไซต์: www.north-olmsted.com
นอร์ทโอล์มสเต็ด เป็นเมืองใน เทศมณฑลคูยาโฮกา (Cuyahoga County) รัฐโอไฮโอ สหรัฐอเมริกา เมืองนอร์ทโอล์มสเต็ดเป็นชานเมืองฝั่งตะวันตกของคลีฟแลนด์ และเป็นเมืองที่มีประชากรมากที่สุดอันดับ 8 ในเทศมณฑลคูยาโฮกา ในการสำรวจสำมะโนประชากรปี 2010 มีประชากรจำนวน 32,718 คน
ประวัติ

หลังจากการอพยพถิ่นฐานของชาวยุโรปสู่ทวีปอเมริกา พื้นที่ที่ปัจจุบันเป็นเมืองนอร์ทโอล์มสเต็ด เดิมเคยเป็นส่วนหนึ่งของ แคนาดา (ฝรั่งเศสใหม่) ในสมัยอาณานิคมของฝรั่งเศส ซึ่งต่อมาฝรั่งเศสยอมยกให้แก่ บริเตนใหญ่ ในปีพ.ศ. 2306 และพื้นที่นี้เปลี่ยนไปอยู่ภายใต้ส่วนหนึ่งเป็น รัฐเกแบ็ก ในช่วงปลายคริสต์ศตวรรษที่ 18 ที่ดินดังกล่าวได้กลายเป็นส่วนหนึ่งของ เขตสงวนธรรมชาติคอนเนคทิคัตตะวันตก ในเขตดินแดนตะวันตกเฉียงเหนืออ้างสิทธิโดยรัฐคอนเนคทิคัตในสมัยนั้น จากนั้นก็ถูกซื้อโดยบริษัท คอนเนทิคัตแลนด์ ในปีพ.ศ. 2338 ซึ่งทำธุรกิจอสังหาริมทรัพย์แบ่งขายที่ดินบริเวณดังกล่าว
ในปีพ.ศ. 2349 แอรอน โอล์มสเต็ด (Aaron Olmsted) ซื้อที่ดินซึ่งประกอบไปด้วยพื้นที่ปัจจุบันของ เมืองโอล์มสเต็ดฟอลส์, เมืองนอร์ทโอล์มสเต็ด (North Olmsted) และ เมืองโอล์มสเต็ด (Olmsted Township) ในราคา 30,000 เหรียญสหรัฐ ต่อมาในปีพ.ศ. 2358 David Johnson Stearns ชาวรัฐเวอร์มอนท์และผู้บุกเบิกอี่น ๆ จากภูมิภาคนิวอิงแลนด์ ได้เข้าถากถางพื้นที่เพื่อตั้งถิ่นฐาน
ชื่อที่ปรากฏในบันทึกที่เก่าแก่ที่สุดเคยเรียกพื้นที่นี้ว่า ชุมชนคิงส์ตัน (Kingston) ในปีพ.ศ. 2366 ผู้คนได้รวมตัวกันจัดตั้งเป็นเมืองและให้ชื่อว่า เล็นนอกซ์ (Lenox)  ต่อมาในปีพ.ศ. 2369 ชาร์ลส์ ไฮด์ โอล์มสเต็ด ลูกชายของแอรอน โอล์มสเต็ด ได้เสนอบริจาคหนังสือจากคอลเลกชันส่วนตัวของบิดาที่สะสมในคอนเนทิคัตให้แก่ชาวเมืองเลน็อกซ์เพื่อเป็นข้อต่อรองในการเปลี่ยนชื่อเมืองเป็นโอล์มสเต็ด (Olmstead) เพื่อเป็นเกียรติแก่บิดาของเขา หนังสือเหล่านี้ต่อมาได้เป็นส่วนหนึ่งของ Ox Cart Library
เมื่อวันที่ 1 มีนาคม พ.ศ. 2474 หมู่บ้านนอร์ทโอล์มสเต็ดได้เริ่มให้บริการ รถประจำทางเทศบาลนอร์ทโอล์มสเตด ซึ่งหนึ่งในระบบขนส่งสาธารณะที่เก่าแก่ที่สุดในสหรัฐอเมริกา ระบบรถประจำทางนี้เปิดใช้งานมานานกว่า 74 ปีจนกระทั่ง 20 มีนาคม 2548 ได้บูรณาการเข้าสู่ Greater Cleveland Regional Transit Authority (RTA)
เมื่อวันที่ 24 มีนาคม พ.ศ. 2509 โรงภาพยนตร์ Great Northern เปิดให้บริการที่ศูนย์การค้า Great Northern ในเมืองนอร์ทโอล์มสเต็ด เป็นหนึ่งในโรงภาพยนตร์แบบจอกว้าง (Cinerama) แห่งแรก ๆ ในโอไฮโอ ซึ่งมีม่านสีทอง หน้าจอขนาด 90 ฟุต และ มี 1,346 ที่นั่ง และปิดในปีพ.ศ. 2543 เนื่องจากโรงภาพยนตร์ใหม่ที่ เมืองเวสต์เลค (Westlake) ที่อยู่ใกล้เคียง ในนาม Regal Cinemas
คริสตจักร Unitarian Universalist ในนอร์ทโอล์มสเต็ดเคยเป็นส่วนหนึ่งของทางรถไฟใต้ดิน มีส่วนในการช่วยเหลือแรงงานทาส (ในสมัยก่อนปีพ.ศ. 2343 เมื่อเขตสงวนคอนเนคทิคัตตะวันตกของรัฐคอนเนคทิคัตยังคงเป็นรัฐที่ใช้แรงงานทาส) แรงงานทาสที่หลบหนีที่หลบหนีจะซ่อนตัวอยู่ในหอระฆังก่อนเพื่อหลบหนีไปแคนาดา(ซึ่งเป็นประเทศปลอดแรงงานทาส) คริสตจักรนี้ได้รับการกล่าวถึงในเอกสาร "สามัคคีธรรมได้มาอย่างไร" (How the fellowship came to be what it is) ซึ่งเขียนโดย Alice Russell ในเดือนสิงหาคม พ.ศ. 2525
ภูมิศาสตร์

นอร์ทโอล์มสเต็ด ตั้งอยู่ที่ 41°24′54″N 81°54′52″W﻿ / ﻿41.41500°N 81.91444°W﻿ / 41.41500; -81.91444
จากข้อมูลของสำนักสำรวจสำมะโนประชากรของสหรัฐอเมริกาเมืองนี้มีพื้นที่ทั้งหมด 30.23 ตร.กม. (11.67 ตร.ไมล์) และเป็นผืนดินที้งหมด
ประชากร

| ประชากร> สำมะโนประชากร | ประชากร> Pop. | ประชากร>  | ประชากร> %± |
| --- | --- | --- | --- |
| 1910 | 1,030 |  | — |
| 1920 | 1,419 |  | 37.8% |
| 1930 | 2,624 |  | 84.9% |
| 1940 | 3,487 |  | 32.9% |
| 1950 | 6,604 |  | 89.4% |
| 1960 | 16,290 |  | 146.7% |
| 1970 | 34,861 |  | 114.0% |
| 1980 | 36,480 |  | 4.6% |
| 1990 | 34,204 |  | −6.2% |
| 2000 | 34,113 |  | −0.3% |
| 2010 | 32,718 |  | −4.1% |
ประชากรประมาณร้อยละ 90.6 พูด ภาษาอังกฤษ พูดภาษาอาหรับร้อยละ 2.3 พูดภาษาสเปนร้อยละ 1.5 และ ภาษาเยอรมันร้อยละ 0.9 ในครัวเรือน
ประชากร > สำมะโนประชากร พ.ศ. 2553

ในการสำรวจ สำมะโนประชากรปีพ.ศ. 2553 เมืองนอร์ทโอล์มสเต็ดมีประชากร 32,718 คนใน 13,645 ครัวเรือนและ 8,893 ครอบครัวความหนาแน่นของประชากร 1.082.5 คน/ตร.กม. (2,803.6 คน/ตร.ไมล์) ที่อยู่อาศัยมีจำนวน 14,500 หน่วย ความหนาแน่นที่อยู่อาศัยเฉลี่ย 479.7 หน่วย/ตร.กม. (1242.5 หน่วย/ตร.ไมล์) สัดส่วนเชื้อชาติของเมืองคือ ผิวขาวร้อยละ  92.6, แอฟริกันอเมริกันร้อยละ  2.0, อเมริกันพื้นเมืองร้อยละ  0.1, เอเชียร้อยละ  2.7, จากเชื้อชาติอื่นร้อยละ  0.9 และร้อยละ  1.7 จากสองชาติพันธุ์ขึ้นไป ฮิสแปนิกหรือละติน คิดเป็นร้อยละ  3.5
จาก 13,645 ครัวเรือน แบ่งตามลักษณะครัวเรือน -  ครัวเรือนที่มีเด็กที่มีอายุต่ำกว่า 18 ปี ร้อยละ 26.5, ครัวเรือนที่เป็นคู่แต่งงานและอยู่ด้วยกันร้อยละ 51.6, ครัวเรือนที่มีหญิงเจ้าบ้านที่ไม่มีสามีอยู่ด้วยร้อยละ 9.6, ครัวเรือนที่มีชายเจ้าบ้านที่ไม่มีภรรยาอยู่ด้วยร้อยละ 4.1 , ครัวเรือนที่ไม่ใช่ครอบครัวเดียวกันร้อยละ 34.8, ครัวเรือนแบบอาศัยคนเดียวร้อยละ 30.1 และครัวเรือนแบบอาศัยคนเดียวที่มีอายุตั้งแด่ 65ปี ขึ้นไปร้อยละ 12.3 ขนาดครัวเรือนเฉลี่ย 2.37 คน และขนาดครอบครัวเฉลี่ย 2.97 คน
ประชากรมีอายุเฉลี่ย 43.5 ปี การแบ่งอายุคือ ประชากรที่อายุต่ำกว่า 18 ปี ร้อยละ 20.7, อายุ 18 ถึง 24 ปี ร้อยละ 7.7, อายุ 25 ถึง 44 ปี ร้อยละ 23.5, อายุ 45 ถึง 64 ปี ร้อยละ 30.1 และ 65 ปีหรือมากกว่าร้อยละ 17.8 สัดส่วนประชากรชายต่อหญิง ของเมืองนี้เป็นชายร้อยละ  48.3 และหญิงร้อยละ  51.7
ประชากร > สำมะโนประชากร พ.ศ. 2543

ในการ สำรวจสำมะโนประชากรปีพ.ศ. 2543 มีประชากร 34,113 คน จาก 13,517 ครัวเรือน รวมถึง 9,367 ครอบครัวในเขตเมือง ความหนาแน่นของประชากรคือ 1,132.5 คน/ตร.กม. (2,932.9 คน/ตร.ไมล์) มีจำนวนที่พักอาศัย 14,059 หน่วย คิดเป็นความหนาแน่นเฉลี่ย 466.7 หน่วย/ตร.กม (1,208.7 หน่วย/ตร.ไมล์) สัดส่วนเชื้อชาติของเมืองคือ ผิวขาวร้อยละ 93.97, แอฟริกันอเมริกันร้อยละ  1.01, ชาวอเมริกันพื้นเมืองร้อยละ  0.13, ชาวเอเชียร้อยละ  2.74, ชาวเกาะแปซิฟิกร้อยละ  0.01, ชาติพันธุ์อื่น ๆ ร้อยละ 0.45% และจากสองเผ่าพันธุ์ขึ้นไปร้อยละ 1.68 ชาวสเปนหรือลาตินจากเชื้อชาติใด ๆ คิดเป็นร้อยละ  1.69
จาก 13,517 ครัวเรือน แบ่งตามลักษณะครัวเรือน - ครัวเรือนที่มีเด็กที่มีอายุต่ำกว่า 18 ปี ร้อยละ 29.6, ครัวเรือนที่เป็นคู่แต่งงานและอยู่ด้วยกันร้อยละ 57.4, ครัวเรือนที่มีหญิงเจ้าบ้านที่ไม่มีสามีอยู่ด้วยร้อยละ 8.6, ครัวเรือนที่ไม่ใช่ครอบครัวเดียวกันร้อยละ 30.7, ครัวเรือนแบบอาศัยคนเดียวร้อยละ 26.5 และครัวเรือนแบบอาศัยคนเดียวที่มีอายุตั้งแด่ 65ปี ขึ้นไปร้อยละ 9.9 - ขนาดครัวเรือนเฉลี่ย 2.50 คน และขนาดครอบครัวเฉลี่ย 3.07 คน
ประชากรมีอายุเฉลี่ย 40 ปี การแบ่งอายุคือ ประชากรที่อายุต่ำกว่า 18 ปี ร้อยละ 23.7, อายุ 18 ถึง 24 ปี ร้อยละ 7.3, อายุ 25 ถึง 44 ปี ร้อยละ 27.6, อายุ 45 ถึง 64 ปี ร้อยละ 26.5, และ 65 ปีหรือมากกว่าร้อยละ 15.0 สำหรับผู้หญิงทุก ๆ 100 คนมีผู้ชาย 93.3 คน สำหรับผู้หญิงทุก 100 คนที่อายุ 18 ปีขึ้นไปมีผู้ชาย 89.7 คน
รายได้เฉลี่ยของครัวเรือนอยู่ที่ 52,542 ดอลลาร์และรายได้เฉลี่ยของครอบครัวอยู่ที่ 62,422 ดอลลาร์ เพศชายมีรายได้เฉลี่ย 45,908 ดอลลาร์เทียบกับ 30,600 ดอลลาร์สำหรับเพศหญิง รายได้ต่อหัวของเมืองอยู่ที่ 24,329 ดอลลาร์ โดยประมาณร้อยละ 2.8 ของจำนวนครอบครัวและร้อยละ 4.1 ของประชากรมีรายได้อยู่ต่ำกว่า เส้นความยากจน ในจำนวนนี้ร้อยละ  4.3 เป็นผู้ที่อายุต่ำกว่า 18 ปีและร้อยละ  6.5 เป็นผู้ที่มีอายุ 65 ปีขึ้นไป
ธุรกิจ

Moen Incorporated ซึ่งเป็น บริษัทอุปกรณ์สุขภัณฑ์และก๊อกน้ำ มีสำนักงานใหญ่ในเมืองนอร์ทโอล์มสเต็ด
CommutAir ซึ่งเป็นสายการบินระดับภูมิภาคภายในเครือการบิน United Express มีสำนักงานใหญ่อยู่ที่เมืองนอร์ทโอล์มสเต็ด
Great Northern Mall ซึ่งเป็น ห้างสรรพสินค้า ขนาด 1.2 ล้านฟุต² อยู่ในเมืองนอร์ทโอล์มสเต็ด ห้างสรรพสินค้าแห่งนี้ประกอบด้วยร้านค้ากว่า 130 ร้าน และมีห้าง Macy's, Dillard's, Sears และ JC Penney
North Olmsted Towne Centre ตั้งอยู่บนถนน Brookpark ใกล้ถนน Great Northern
การคมนาคม > ทางหลวง

เมืองนอร์ทโอล์มสเต็ด เชื่อมทางหลวงระหว่างรัฐหมายเลข  I-480 จากสามเส้นทางของเขตเมือง คือถนน Clague, ถนน Great Northern (ทางหลวงรัฐหมายเลข 252) และถนน Stearns
การคมนาคม > การขนส่งมวลชน

Greater Cleveland Regional Transit Authority (RTA) เชื่อมเมืองนอร์ทโอล์มสเต็ด เข้ากับเมืองคลีฟแลนด์ โดยทาง รถประจำทางสาย 75 สู่สถานี West Park ของทางรถไฟสายสีแดง ซึ่งสามารถเดินทางโดยรถไฟไปยังท่าอากาศยานคลีฟแลนด์ฮอปกิ้นส์ หรือ เข้าเมืองคลีฟแลนด์
การคมนาคม > ท่าอากาศยาน

ท่าอากาศยานนานาชาติคลีฟแลนด์ฮอปกิ้นส์ให้บริการเส้นทางการบินภายในประเทศ
แผนที่แสดงการอ้างสิทธิ์ดินแดนคอนเนทิคัตนอกรัฐคอนเนทิคัตในปัจจุบันจากยุคอาณานิคม ซึ่งรวมทั้งเขตสงวนคอนเนคทิคัตตะวันตก
รถประจำทางเทศบาลนอร์ทโอล์มสเตด (North Olmsted Municipal Bus Line - NOMBL)
บาติสตา

บาติสตา (Batista) เป็นชื่อนามสกุลในภาษาสเปนและโปรตุเกส ซึ่งแปลว่า "สมาชิกนิกายหนึ่งของคริสเตียน ที่มีพิธีล้างบาปด้วยการจุ่มน้ำ" ซึ่งอาจจะหมายถึง
บุคคล

เดวิด "บาทิสตา" บอติสตา - นักมวยปล้ำอาชีพเชื้อสายฟิลิปปินส์-กรีก
บีที (นักดนตรี)

| บีที |
| --- | --- |

ข้อมูลพื้นฐาน
ชื่อเกิด: Brian Wayne Transeau
เกิด: 4 ตุลาคม ค.ศ. 1971
ที่เกิด: ที่เมืองร็อกวิลล์ รัฐแมริแลนด์ สหรัฐอเมริกา
แนวเพลง: ดนตรีแอมเบียนต์   อีเลคโทรนิกา   แทรนซ์   ป็อปร็อก
ช่วงปี: 1995-ปัจจุบัน
ค่ายเพลง: Perfecto Records, Reprise Records, Headspace Recordings, Nettwerk, DTS Entertainment, Black Hole
บีที (BT) เกิดเมื่อวันที่ 4 ตุลาคม ค.ศ. 1971 เป็นนักร้อง นักดนตรี ชาวอเมริกา แนวเพลงของเขาเป็นเพลงผสมผสานของดนตรีอีเลกทรอนิก, อย่าง อีเลคโทรนิกา, แทรนซ์, บ้างครั้งก็เป็นแนว ป็อปร็อก และ บิ๊กบีต
ผลงาน > อัลบั้ม

Ima (1995)
ESCM (1997)
ESCM - US release with alternate tracks (1997)
Movement in Still Life (1999)
Movement in Still Life - US release with alternate tracks (2000)
Emotional Technology (2003)
This Binary Universe (2006)
Emotional Technology (Collector's Edition) (2007)
ผลงาน > ซิงเกิล

"Oneday" (1992) (vocals by Fawn (musician))
"The Moment of Truth" (1995) (As Brian Transeau)
"Relativity" (1995) (As Brian Transeau)
"Loving You More" (1996) (vocals by Vincent Covello (musician))
"Embracing the Sunshine" (1996)
"Blue Skies" (1996) (vocals by Tori Amos)
"Love, Peace and Grease" (1997)
"Flaming June" (1997)
"Remember" (1997) (vocals by Jan Johnston)
"Godspeed" #54 UK (1998)
"Mercury and Solace" #38 UK (1999) (vocals by Jan Johnston)
"Dreaming" (2000) (vocals by Kirsty Hawkshaw)
"Smartbomb" (2000) (vocals by Rasco)
"Never Gonna Come Back Down" (2000) (vocals by Mike Doughty)
"Shame" (2001) (vocals by BT)
"Somnambulist (Simply Being Loved)" (2003) (vocals by BT and JC Chasez)
"The Technology" EP (2004)
"Force of Gravity" (2005) (vocals by BT and JC Chasez)
"The Rose of Jericho" (9 June 2009)
แหล่งข้อมูลอื่น

แหล่งข้อมูล BT ที่ Discogs
บู๊ขิวเตี้ยน

บุตรชายของบู๊ขิวเขียม (เสียชีวิต ค.ศ. 255)
| บู๊ขิวเตี้ยน (กว้านชิว เตี้ยน) |
| --- | --- |
毌丘甸

ขุนนางตรวจสอบจัดการเอกสาร (治書侍御史 จื้อชูชื่อ-ยฺวี่ฉื่อ)
ดำรงตำแหน่ง ค.ศ. ? (?) – ค.ศ. 255 (255)
กษัตริย์: โจมอ
 
ข้อมูลส่วนบุคคล
เกิด: ไม่ทราบ อำเภอเหวินสี่ มณฑลชานซี
เสียชีวิต: ค.ศ. 255
คู่สมรส: สฺวินชื่อ
บุตร: กว้านชิว จือ (บุตรสาว)
บุพการี: บู๊ขิวเขียม (บิดา)
ญาติ: กว้านชิว ซิง (ปู่) กว้านชิว ซิ่ว (อา) กว้านชิว จง (น้องชาย) น้องชายคนอื่นอีก 3 คน
อาชีพ: ขุนนาง
ชื่อรอง: จื่อปาง (子邦)

บู๊ขิวเตี้ยน (เสียชีวิต ค.ศ. 255) มีชื่อในภาษาจีนกลางว่า กว้านชิว เตี้ยน (จีน: 毌丘甸; พินอิน: Guànqiū Diàn) ชื่อรอง จื่อปาง (จีน: 子邦; พินอิน: Zǐbāng) เป็นขุนนางของรัฐวุยก๊กในยุคสามก๊กของจีน เป็นบุตรชายคนโตของบู๊ขิวเขียมขุนพลและขุนนางของรัฐวุยก๊ก หลังจากจักรพรรดิโจฮองถูกสุมาสูบังคับให้สละราชบัลลังก์ บู๊ขิวเตี้ยนแนะนำบู๊ขิวเขียมผู้บิดาให้ก่อกบฏต่อสุมาสูและส่งกำลังทหารออกจากนครหลวงลกเอี๋ยง แต่ต่อมาไม่นานบู๊ขิวเตี้ยนก็ถูกสังหาร
ประวัติ

บู๊ขิวเตี้ยนเป็นชาวอำเภอเหวินสี่ (聞喜縣 เหวินสี่เซี่ยน) เมืองฮอตั๋ง (河東 เหอตง) ซึ่งปัจจุบันคืออำเภอเหวินสี่ มณฑลชานซี บู๊ขิวเตี้ยนเป็นบุตรชายคนโตของบู๊ขิวเขียม (毌丘儉 กว้านชิว เจี่ยน) ขุนพลของวุยก๊กผู้มียศเป็นขุนพลพิทักษ์ภาคตะวันออก (鎮東將軍 เจิ้นตงเจียงจฺวิน) ปู่ของบู๊ขิวเตี้ยนคือกว้านชิว ซิง (毌丘興) รับราชการเป็นเจ้าเมืองของเมืองอู่เวย์ (武威郡 อู่เวย์จฺวิ้น) ในรัฐวุยก๊ก บู๊ขิวเตี้ยนยังมีน้องชายชื่อกว้านชิว จง (毌丘宗) และน้องชายคนอื่น ๆ อีก 3 คน บู๊ขิวเตี้ยนเป็นผู้มีชื่อเสียงในนครหลวงลกเอี๋ยง (洛陽 ลั่วหยาง)
ในปี ค.ศ. 254 เมื่อโจฮองจักรพรรดิลำดับที่ 3 ของรัฐวุยก๊กถูกสุมาสูผู้สำเร็จราชการแทนพระองค์ปลดจากตำแหน่งจักรพรรดิลงเป็นเจอ๋อง (齊王 ฉีหวาง) บู๊ขิวเตี้ยนพูดกับบู๊ขิวเขียมผู้บิดาว่า "ใต้เท้าปกครองดินแดนด้วยความรับผิดชอบใหญ่หลวง รัฐกำลังถูกพลิกคว่ำ แต่ใต้เท้ายังคงปกป้องตัวเองอย่างเงียบ ๆ ย่อมจะถูกตำหนิจากทั้งแผ่นดิน" แล้วแนะนำบิดาให้ก่อกบฏเพื่อเข้าโจมตีสุมาสู
ในปี ค.ศ. 255 ในวันก่อนหน้าที่บู๊ขิวเขียมจะก่อกบฏต่อสุมาสู เวลานั้นบู๊ขิวเตี้ยนดำรงตำแหน่งเป็นขุนนางตรวจสอบจัดการเอกสาร (治書侍御史 จื้อชูชื่อ-ยฺวี่ฉื่อ) ได้ลอบพาสมาชิกในครอบครัวหนีไปอยู่บนภูเขาหลิงชาน (靈山) ในอำเภอซินอาน (新安縣 ซินอานเซี่ยน) แต่ต่อมาไม่นานภูเขาหลิงซานถูกโจมตี ตัวบู๊ขิวเตี้ยนพร้อมครอบครัวถูกจับกุมและถูกประหารชีวิต
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
องค์ชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ขุนนางฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน  เอียวจ๋ง  ฮวนกาย  ฮวนห้อม  ฮัวหิม  ฮูสวน  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ขุนนางฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  เคาทู  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตาอี้  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  บังเต๊ก  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน  เอียวเก๋า  เอียวฉิว  ฮั่นจ๋ง  เฮ็กเจียว  เฮาหุน  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียงคนอื่น ๆ:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  โจวุนซก  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  ห่อปี  อองเกี๋ยน  เอียวจอ  โอยเอี๋ยน
นครศูนย์กลางของประเทศญี่ปุ่น

(สามารถคลิกที่วงกลมได้)
      ― นครใหญ่ที่รัฐกำหนด
      ― นครศูนย์กลาง
      ― นครพิเศษ
นครศูนย์กลาง (ญี่ปุ่น: 中核市; โรมาจิ: Chūkakushi; ทับศัพท์: ชูกากูชิ) เป็นนครประเภทหนึ่งของประเทศญี่ปุ่น เป็นเขตการปกครองที่ก่อตั้งขึ้นโดยรัฐบาลกลาง นครศูนย์กลางได้รับมอบหมายให้ทำหน้าที่หลายอย่างที่ตามปกติแล้วจะดำเนินการโดยจังหวัด แต่นครศูนย์กลางมีอำนาจหน้าที่ไม่มากเท่านครใหญ่ที่รัฐกำหนด
ในการสมัครเพื่อยกฐานะเป็นนครศูนย์กลาง นครนั้นจะต้องมีประชากรมากกว่า 300,000 คน และมีพื้นที่มากกว่า 100 ตารางกิโลเมตร แต่ก็มีข้อยกเว้นพิเศษตามคำสั่งของคณะรัฐมนตรีในการยกฐานะนครที่มีประชากรต่ำกว่า 300,000 คน แต่มากกว่า 200,000 คน หลังจากการยกเลิกการปกครองรูปแบบนครพิเศษในวันที่ 1 เมษายน 2015 นครใด ๆ ที่มีประชากรมากกว่า 200,000 คน ก็สามารถขอยกฐานะเป็นนครศูนย์กลางได้ การขอยกฐานะจะต้องได้รับความเห็นชอบจากทั้งสภานครและสภาจังหวัด
คำว่า "นครศูนย์กลาง" กำหนดขึ้นตามวรรคแรกของมาตรา 252 หมวด 22 ของกฎหมายปกครองตนเองท้องถิ่นของประเทศญี่ปุ่น
นครศูนย์กลางในอดีต

| ภูมิภาค | จังหวัด | ชื่อ | ภาษาญี่ปุ่น | วันที่แต่งตั้งเป็นนครศูนย์กลาง | วันที่ยกฐานะเป็นนครใหญ่ที่รัฐกำหนด |
| --- | --- | --- | --- | --- | --- |
| คันโต | คานางาวะ |  ซางามิฮาระ | 相模原市 | 1 เมษายน 2003 | 1 เมษายน 2010 |
| ชูบุ | ชิซูโอกะ |  ฮามามัตสึ | 浜松市 | 1 เมษายน 1996 | 1 เมษายน 2007 |
| ชูบุ | ชิซูโอกะ |  ชิซูโอกะ | 静岡市 | 1 เมษายน 1996 | 1 เมษายน 2005 |
| ชูบุ | นีงาตะ |  นีงาตะ | 新潟市 | 1 เมษายน 1996 | 1 เมษายน 2007 |
| คันไซ | โอซากะ |  ซาไก | 堺市 | 1 เมษายน 1996 | 1 เมษายน 2006 |
| ชูโงกุ | โอกายามะ |  โอกายามะ | 岡山市 | 1 เมษายน 1996 | 1 เมษายน 2009 |
| คีวชู | คูมาโมโตะ |  คูมาโมโตะ | 熊本市 | 1 เมษายน 1996 | 1 เมษายน 2012 |
นครที่มีกำหนดจะยกฐานะเป็นนครศูนย์กลาง

| ภูมิภาค | จังหวัด | ชื่อ | ภาษาญี่ปุ่น | วันที่กำหนดยกฐานะ |
| --- | --- | --- | --- | --- |
| คันโต | คานางาวะ |  ชิงาซากิ | 茅ヶ崎市 | 1 เมษายน 2020 |
| คันโต | คานางาวะ |  โอดาวาระ | 小田原市 | 1 เมษายน 2020 |
| คันโต | อิบารากิ |  สึกูบะ | つくば市 | จะกำหนดภายหลัง |
| คันโต | ไซตามะ |  โทโกโรซาวะ | 所沢市 | จะกำหนดภายหลัง |
| ชูบุ | ชิซูโอกะ |  ฟูจิ | 富士市 | จะกำหนดภายหลัง |
| ชูบุ | นางาโนะ |  มัตสึโมโตะ | 松本市 | 1 เมษายน 2020 |
| ชูบุ | ไอจิ |  อิจิโนมิยะ | 一宮市 | 2021 (ตั้งเป้าหมาย) |
| คันไซ | โอซากะ |  คิชิวาดะ | 岸和田市 | 1 เมษายน 2020 |
| คันไซ | มิเอะ |  ยกกาอิจิ | 四日市市 | 2020 (ตั้งเป้าหมาย) |